**Қоғамдық тыңдауларды өткiзу қағидаларын бекiту туралы**

Қазақстан Республикасы Қоршаған ортаны қорғау министрiнiң 2007 жылғы 7 мамырдағы N 135-ө Бұйрығы. Қазақстан Республикасының Әдiлет министрлiгiнде 2007 жылғы 30 мамырдағы Нормативтiк құқықтық кесiмдердi мемлекеттiк тiркеудiң тiзiлiмiне N 4687 болып енгiзiлдi.

Қазақстан Республикасының Орталық атқарушы және өзге де орталық мемлекеттiк органдарының актiлер жинағы, 2007 жыл

*Ескерту. Бұйрықтың тақырыбы жаңа редакцияда - ҚР Энергетика министрiнiң 21.06.2016 № 260 (алғашқы ресми жарияланған күнiнен кейiн күнтiзбелiк он күн өткен соң қолданысқа енгiзiледi) бұйрығымен.*
       Қазақстан Республикасының 2007 жылғы 9 қаңтардағы Экологиялық кодексi 17-бабының 30) тармақшасына сәйкес **БҰЙЫРАМЫН:**
      1. Қоғамдық тыңдауларды өткiзудiң қоса берiлген қағидалары бекiтiлсiн.
*Ескерту. 1-тармақ жаңа редакцияда - ҚР Энергетика министрiнiң 21.06.2016 № 260 (алғашқы ресми жарияланған күнiнен кейiн күнтiзбелiк он күн өткен соң қолданысқа енгiзiледi) бұйрығымен.*
       2. Осы бұйрық Қазақстан Республикасы Қоршаған ортаны қорғау министрлiгiнiң құрылымдық және аумақтық бөлiмшелердiң мәлiметiне жеткiзiлсiн.
      3. Осы бұйрық оның алғашқы ресми жарияланған күнiнен он күнтiзбелiк күн өткеннен соң қолданысқа енгiзiлсiн.

|  |  |
| --- | --- |
| Министр |   |

|  |  |
| --- | --- |
|   | Қазақстан РеспубликасыҚоршаған ортаны қорғау министрiнiң2007 жылғы 7 мамырдағы№ 135-ө бұйрығыменбекiтiлген |

**Қоғамдық тыңдауларды өткiзу қағидалары**

*Ескерту. Ереже жаңа редакцияда - ҚР Энергетика министрiнiң 21.06.2016 № 260 (алғашқы ресми жарияланған күнiнен кейiн күнтiзбелiк он күн өткен соң қолданысқа енгiзiледi) бұйрығымен.*

**1-тарау. Жалпы ережелер**

      1. Осы Қоғамдық тыңдауларды өткiзу қағидалары (бұдан әрi - Қағидалар) 2007 жылғы 9 қаңтардағы Қазақстан Республикасы Экологиялық кодексiнiң (бұдан әрi – Кодекс) 17-бабының 30) тармақшасына сәйкес әзiрлендi және қоғамдық тыңдауларды өткiзу тәртiбiн белгiлейдi.
      2. Осы Қағидаларда мынадай терминдер мен анықтамалар қолданылады:
      1) жұртшылық - бiр немесе бiрден астам жеке немесе заңды тұлға, олардың ассоциациялары, ұйымдары немесе топтары, қоғамдық бiрлестiктер;
      2) қоғамдық тыңдаулар – мүдделi жұртшылықтың пiкiрiн есепке алу үшiн ашық отырыстарды, сауалдарды өткiзу арқылы мемлекеттiк және басқарушылық шешiмдердi қабылдау процессiнде қатысуға жұртшылықтың құқықтарын iске асыру нысандардың бiрi;
      3) мүдделi жұртшылық – қоршаған ортаға қатысты мәселелер жөнiндегi шешiмдер қабылдау процесiмен қозғалатын немесе қозғалуы мүмкiн, немесе осы процесске мүдделiгi бар жұртшылық
      4) тапсырыс берушi - жоспарланған басқарушылық, шаруашылық, инвестициялық және өзге қызметтiң бастамашысы;
      Осы Қағидаларда қолданылатын өзге де терминдер мен анықтамалар Қазақстан Республикасының қоршаған ортаны қорғау саласындағы заңнамасына сәйкес қолданылады.
      3. Кодекстiң 20-бабының 4) тармақшасына сәйкес облыстардың, республикалық маңызы бар қалалардың, астананың жергiлiктi атқарушы органдары (бұдан әрi – жергiлiктi атқарушы органдар) мемлекеттiк экологиялық сараптама жүргiзу кезiнде қоғамдық тыңдау ұйымдастырады.
      4. Қоғамдық тыңдаулардың қатысушылары:
      1) мүдделi жұртшылық
      2) жергiлiктi атқарушы орган;
      3) I санаттағы объектiлер үшiн қоршаған ортаны қорғау саласындағы уәкiлеттi орган;
      4) талқыланатын шешiмдердi қабылдау құзыретiне жататын мемлекеттiк органдар;
      5) бұқаралық ақпарат құралдары (бұдан әрi - БАҚ), олар мүдделi болған жағдайда;
      6) тапсырыс берушi болып табылады.
      5. Осы қағидалардың 1-қосымшасының нысанына сәйкес жергiлiктi атқарушы органның интернет-ресурсында "Қоғамдық тыңдаулар" деген арнайы айдар құрылады.
      6. Қоғамдық тыңдау:
      1) шаруашылық қызмет бойынша мүдделi жұртшылықпен ашық отырыс нысанында:
      Кодекстiң 57-2-бабының 1), 2), 3), 4), 5) тармақшаларында көрсетiлген жобалар бойынша;
      Кодекстiң 57-2-бабының 6) тармақшасында көрсетiлген I, II санаттағы объектiлер үшiн;
      2) Кодекстiң 57-2-бабының 6) тармақшасында көрсетiлген III, IV санаттағы объектiлер үшiн мүдделi жұртшылықтың пiкiрiн ескеру үшiн сауал нысанында өткiзiледi;
      Бұл ретте, сауал парақтары осы Қағидалардың 2-қосымшасының нысанына сәйкес ресiмделедi.
      7. Кодекстiң 41-бабының 1-тармағына сәйкес Кодекстiң 41-бабының 1-тармағының 14) тармақшасын қоспағанда, тапсырыс берушiмен қоғамдық тыңдауға қоршаған ортаға әсердi бағалау жөнiндегi құжаттамасы ұсынылады.

**2-тарау. Қоғамдық тыңдауларды өткiзу тәртiбi
1 параграф. Ашық отырыс нысанындағы қоғамдық тыңдаулар**

      8. Тапсырыс берушi алдын ала жергiлiктi атқарушы органмен қоғамдық тыңдауды өткiзудiң уақыты мен орнын, мүдделi жұртшылықтың тiзiмiн алдын ала келiседi және оны құлақтандырудың едәуiр тиiмдi тәсiлдерiн (БАҚ-та хабарландырулар, ақпараттық парақтар, стендтер, жеке хабарламалар, жазбаша мәлiмдемелер) негiздейдi.
      9. Жергiлiктi атқарушы орган мүдделi жұртшылықтың тiзiмiн, оны құлақтандыру тәсiлiн, қоғамдық тыңдауларды өткiзудiң уақыты мен орнын, қоғамдық тыңдауды өткiзуге жауапты тұлғаны анықтайды.
      10. Тапсырыс берушi мемлекеттiк және орыс тiлдерiнде қоғамдық тыңдауларды өткiзгенге дейiн күнтiзбелiк жиырма күннен кешiктiрмей мүдделi жұртшылықты хабарландыруды жүзеге асырады.
      11. Тапсырыс берушi қоғамдық тыңдауларды өткiзу туралы хабарландыруды, жоба бойынша құжаттаманы жергiлiктi атқарушы органның интернет-ресурсында жариялау үшiн жолдайды.
      12. Жергiлiктi атқарушы органдар қоғамдық тыңдауларды өткiзуге дейiнгi жиырма күнге дейiн белгiленiп отырған шаруашылық және өзге де қызметтiң қоршаған ортаға әсерiн бағалау жөнiндегi рәсiмiне және осы қызмет бойынша шешiм қабылдау процесiне жататын экологиялық ақпаратқа ашық қолжетiмдiлiктi интернет-ресурсы арқылы, сонымен қатар құлақтандырудың өзге де әдiстерiн қолдана отыра қамтамасыз етедi.
      13. Мүдделi жұртшылық тапсырыс берушiге жоба құжаттамасына өз ескертулерi мен ұсыныстарын (болған жағдайда) қоғамдық тыңдаулар өтетiн күнiне дейiн 3 жұмыс күнiнен кешiктiрмей ұсынады.
      14. Қоғамдық тыңдаулар өтетiн күнi белгiленген орында және уақытта қоғамдық тыңдауды өткiзуге жауапты жергiлiктi атқарушы органның тұлғасымен қатысушыларды тiркеу жүргiзiледi.
      15. Қоғамдық тыңдауды жергiлiктi атқарушы органның өкiлi ашады. Қатысушылардың көпшiлiк дауысымен күн тәртiбi мен регламент бекiтiледi, төраға мен хатшы сайланады.
      16. Тапсырыс берушiнiң жоба туралы баяндамалары тыңдалады. Баяндамаларда Кодекстiң 41-бабының 1-тармағында көрсетiлген Кодекстiң 41-бабы 1-тармағының 1, 2, 14) тармақшаларын қоспағанда ақпарат қамтылады
      17. Қоғамдық тыңдауларда белгiленген регламентке сәйкес барлық қалаушылар пiкiрiн бiлдiредi және баяндамашыларға сұрақ қояды.
      18. Жергiлiктi атқарушы орган қоғамдық тыңдау отырысының электронды жазбасын қамтамасыз етедi.
      19. Қоғамдық тыңдаулар нәтижелерi осы Қағидалардың 3-қосымшасында көрсетiлген нысан бойынша хаттамамен ресiмделедi. Хаттама қоғамдық тыңдаулар өткеннен кейiн жетi күннен кешiктiрiлмей, қоғамдық тыңдауларға қатысқан адамдардың пiкiрлерi ескерiле отырып жасалады. Хаттамада мүдделi жұртшылықтың негiзделген ескертулерi мен ұсыныстары және Тапсырыс берушiнiң әрбiр ескерту мен ұсыныстың есебi бойынша ұстанымы көрiнiс табады. Хаттамаға қоғамдық тыңдаулардың төрағасы мен хатшысы қол қойылады және қоғамдық тыңдауды өткiзгеннен кейiнгi жетi күннен кейiн жетi жұмыс күн iшiнде жергiлiктi атқарушы органның интернет-ресурсында жарияланады.
      20. Қоғамдық тыңдауды өткiзгеннен кейiнгi жетi күннен кейiн жетi жұмыс күн iшiнде Тапсырыс берушi қоғамдық тыңдау хаттамасының бiр данасын жариялау үшiн жергiлiктi атқарушы органның интернет-ресурсына жариялауға ұсынады.
      21. Қоғамдық тыңдаулар осы Қағиданың 5-тармағының 1), 2) тармақшасында көрсетiлген өкiлдердiң мiндеттi түрде қатысуымен тапсырыс берушiнi (құжаттаманы әзiрлеушiнi) қоспағанда өттi деп есептеледi.

**2 параграф. Сауал нысанындағы қоғамдық тыңдаулар**

      22. Тапсырыс берушi жергiлiктi атқарушы органды сауал нысанында қоғамдық тыңдауды өткiзу жөнiнде ескертедi.
      23. Жергiлiктi атқарушы орган жұртшылықтың қоғамдық тыңдауларды өткiзу туралы ақпаратқа қол жетiмдiлiгiн қамтамасыз етуге жауапты тұлғаны анықтайды.
      24. Тапсырыс берушi мемлекеттiк және орыс тiлдерiнде қоғамдық тыңдауларды сауал нысанында өткiзу жөнiнде хабарландыруды БАҚ-та келесi мәлiметтердi көрсетумен жариялайды:
      жергiлiктi атқарушы органның атауы және қоғамдық тыңдауларды өткiзуге және жауапты тұлғаның байланыс деректерiн;
      мемлекеттiк экологиялық сараптама жүргiзу жөнiндегi мемлекеттiк органның атауын;
      тапсырыс берушiнiң атауы және байланыс деректерiн;
      құжаттаманы әзiрлеушiнiң атауын және байланыс деректерiн;
      мүдделi жұртшылықтың пiкiрiн ескере отыра сауалнама парағы және жоба бойынша құжаттама жарияланған мемлекеттiк органның интернет-ресурсының мекенжайын;
      ұсыныстармен ескертулер қабылданатын интернет-ресурстың мекен-жайы және Тапсырыс берушiнiң электрондық поштасы.
      25. Жергiлiктi атқарушы органның жауапты тұлғасы мүдделi жұртшылықтан ұсыныстар мен (немесе) ескертулер түскен жағдайда, оны тапсырыс берушiге жолдайды.
      26. Тапсырыс берушi жұртшылықтан түскен ұсыныстар мен (немесе) ескертулерiне талдау жасайды.
      27. Тапсырыс берушi жергiлiктi атқарушы органның жауапты тұлғасымен бiрлесiп, осы Қағидалардың 4-қосымшасында көрсетiлген нысан бойынша қоғамдық тыңдау өткеннен кейiн жетi күннен кешiктiрмей, сауал нысанында қоғамдық тыңдаулар өткiзу туралы хаттама жасайды. Хаттамада мүдделi жұртшылықтың негiздi ұсыныстары мен ескертулерi және Тапсырыс берушiнiң әр ұсыныстар мен ескертулердi ескеру бойынша көзқарасы баяндалады.

|  |  |
| --- | --- |
|   | Қоғамдық тыңдаулардыөткiзу қағидаларына1-қосымша |

      Нысан

**Жергiлiктi атқарушы органның интернет-ресурсындағы
"Қоғамдық тыңдаулар" айдары**

|  |  |
| --- | --- |
| Орналастыру күнi | Хабарландыру |
|   | Қоғамдық тыңдауды өткiзу туралы хабарландыру мәтiнi, сонымен қатар жергiлiктi атқарушы органның атауы және қоғамдық тыңдауды ұйымдастыруға, ұсыныстар мен ескертулердi қабылдауға жауапты тұлғаның байланыс деректерi;мемлекеттiк экологиялық сараптама жүргiзу жөнiндегi мемлекеттiк органның атауы;тапсырыс берушiнiң атауы;жоба бойынша құжаттама жарияланған жергiлiктi атқарушы органның интернет-ресурсының мекенжайы;құжаттаманы әзiрлеушiнiң атауы;күнi, уақыты, орны. |
|   | Жоба бойынша құжаттамаға мүдделi жұртшылықтың ескертулерi, ұсыныстарымүдделi жұртшылықтың ескертулерiне, ұсыныстарына тапсырыс берушiнiң жауаптары |
|   | қоғамдық пiкiр есебi бойынша сауалнама парағы |
|   | қоғамдық пiкiр есебi бойынша толтырылған сауалнама парақтары |
|   | қоғамдық тыңдаулар хаттамасы |
|   | сауалнама нысанындағы қоғамдық талқылау өткiзу туралы хаттама |

|  |  |
| --- | --- |
|   | Қоғамдық тыңдаулардыөткiзу қағидаларына2-қосымша |

      Нысан
      Мүдделi жұртшылықтың пiкiрiн есепке алу жөнiндегi

**САУАЛ ПАРАҒЫНЫҢ № \_\_\_\_\_**

      Күнi \_\_\_\_\_\_\_\_\_\_
      1. А.Т.Ә, (заңды тұлғаның атауы), ЖСН (БИК)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      2. Тұрғылықты жерi немесе заңды мекенжайы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
       (елдi мекеннiң атауы)
      3. Айналысатын кәсiбi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      4. Байланыс деректерi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      (Мекенжайы, телефон, өзгесi жауап алу қажет болған жағдайда
      толтырылады)
      5. Ұйымның атауы, мекенжайы, телефоны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      (сауал қатысушы ұйым атынан шығып отырған жағдайда толтырылады)
      6. Жоспарланатын қызмет туралы ұсынылған ақпарат толықтығының бағасы:
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      7. Түсiнiктемелер, ұсыныстар:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|   | Қоғамдық тыңдаулардыөткiзу қағидаларына3-қосымша |

      Нысан

**\_\_\_\_\_\_\_\_\_\_\_жоба бойынша ашық отырыс нысанындағы қоғамдық
тыңдаулардың хаттамасы**

      1. Өткiзу күнi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      2. Өткiзу орны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      3. Қоғамдық тыңдауларды\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ұйымдастырды
      (жергiлiктi атқарушы орган)
      4. Қоғамдық тыңдаулар өткiзу туралы ақпарат жұртшылыққа \_\_\_\_\_\_\_
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_арқылы жеткiзiлдi.
      (құлақтандыруға пайдаланылған құралдарды көрсету, мысалы, БАҚ атауы
      және жариялау күндерi)
      5. Қатысқандар:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      (негiзгi қатысушылар санаты немесе хаттамаға қосымша ретiнде барлық
      қатысушылардың толық тiзiмiн ұсыну)
      6. Қоғамдық тыңдаулардың күн тәртiбi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      (күн тәртiбiндегi негiзгi тармақтар және оларға қарастырылған уақыт
      шегi)
      7. Сөз сөйлегендер:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      (сөз сөйлегендердiң тiзiмi, олардың сөйлеген сөздерi мен
      баяндамаларының тақырыбы және негiзгi мәнi, сөйлеген сөзiмен
      баяндамаларының мәтiнi болған жағдайда, оларды хаттамаға қосымша
      ретiнде қосу).
      8. Жұртшылық өкiлдерiнiң ұсыныстары мен ескертулерi,
      сұрақтары:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      (сұрақты және жауапты, мақсатты топты немесе ұйымды көрсете отырып,
      ұсыныстар мен ескертулердi жазу; жазбаша көлемдi ұсыныстар мен
      ескертулер болған кезде - оларды хаттамаға қосымша ретiнде енгiзу)
      9. Тапсырыс берушiнiң сұрақтарға, ұсыныстар мен ескертулерге
      жауаптары\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      10. Талқылау қорытындысы бойынша негiзгi тұжырымдар:
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      Қоғамдық тыңдаулардың төрағасы:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
       (Тегi, аты әкесiнiң аты (болған жағдайда), қолы)
      Қоғамдық тыңдаулардың хатшысы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
       (Тегi, аты, әкесiнiң аты (болған жағдайда), қолы)

|  |  |
| --- | --- |
|   | Қоғамдық тыңдаулардыөткiзу қағидаларына4-қосымша |

      Нысан

**\_\_\_\_\_\_\_\_\_\_\_\_\_\_жоба бойынша сауал нысанындағы қоғамдық тыңдаулар
өткiзу туралы хаттама**

      Мекенжайы:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      Есептi жасау күнi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      Материалдармен танысу\_\_\_\_\_ күн iшiнде \_\_\_\_\_\_\_\_\_ жылдың \_\_\_\_\_\_\_бастап
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_мекенжайлары бойынша жүргiзiлдi.
      Құжаттаманың толық атауы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      Шаруашылық қызметтi жүзеге асыру орны: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      Тапсырыс берушi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      Әзiрлеушi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      Сауал нысанында қоғамдық тыңдаулар өткiзу тәртiбi:
      ақпараттық хабарландыруларды мына бұқаралық ақпарат құралдарында
      жариялау:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      Сауал нысанында қоғамдық тыңдаулар нәтижелерiн өңдеу:
      сауал нысанында қоғамдық тыңдаулар өткiзу кезiнде \_\_\_\_\_\_\_\_ сауалнама
      парағы келiп түстi.
      Сауал нысанында қоғамдық тыңдаулар өткiзгеннен кейiн тапсырыс
      берушiге ұсынылды:
      Сауал нысанындағы қоғамдық тыңдаулар барысында айтылған ескертулер
      мен ұсыныстарға талдау:
      Жергiлiктi атқарушы
      органның жауапты
      тұлғасы \_\_\_\_\_\_\_\_\_\_\_\_\_\_\_\_\_\_\_\_\_\_
      Тапсырыс берушi \_\_\_\_\_\_\_\_\_\_\_\_\_\_\_\_\_\_\_\_\_\_
      Қосымша: сауал нысанындағы қоғамдық тыңдауларға қатысушылардың
      толтырған сауал парақтары